सोमवार की रात नोनारी बाजार स्थित रियाज कटरा में शादाब अहमद पुत्र झिनकू निवासी कवरा गहनी थाना सरायमीर की मोबाइल की दुकान का ताला तोड़ चोर इनवर्टर, बैटरी, मोबाइल, दुकान में रखी लगभग दस हज़ार रुपये नगदी चुरा ले गए । सोमवार सुबह स्थानीय लोगों ने घटना की जानकारी दुकानदार को दी। इसके बाद दुकानदार मौके पर पहुंचा और पुलिस को घटना की जानकारी दी। जब दो घंटे तक पुलिस नहीं पहुंची तो लोग आक्रोशित होकर सड़क जाम कर दिये। जाम की सूचना मिलने पर पुलिस मौके पर पहुंची और किसी तरह जाम समाप्त कराया।